Aug 14,2018
దిగివచ్చిన రిటైల్‌ ద్రవ్యోల్బణం
న్యూఢిల్లీ: పండ్లు, కూరగాయల ధరలు కాస్త దిగిరావడంతో గత జులై మాసంలో రిటైల్‌ ధరల ఆధారిత ద్రవ్యోల్బణం గత నెల తొమ్మిది నెలల కనిష్టానికి దిగివచ్చింది. జులై మాసంలో రిటైల్‌ ద్రవ్యోల్బణం 4.17 శాతంగా నమోదు అయినట్టుగా ప్రభుత్వం సోమవారం వెల్లడించింది. వినయోగదారు ధరల సూచిక మేరకు జూన్‌ మాసంలో 4.91 శాతంగా వెల్లడించిన రిటైల్‌ ద్రవ్యోల్బణాన్ని 5 శాతానికి సవరించినట్టుగా కేంద్ర గణాంకాల కార్యాలయం (సీఎస్‌వో) వెల్లడించింది. ఏడాది ప్రాతిపదికన గణించి చూస్తూ జులై మాసంలో రిటైల్‌ ద్రోవ్యల్బణం 2.36 శాతం మేర పెరిగింది. రిటైల్‌ ద్రవ్యోల్బణం గత ఏడాది అక్టోబరులో అత్యధికంగా 3.58 శాతంగా నమోదు అయింది. జులై మాసంలో కూరగాయల ధరలు 2.19 శాతం మేర దిగివచ్చాయి. మరోవైపు పండ్ల ధరలు 6.98 శాతం మేర తగ్గాయి. ప్రభుత్వం వెల్లడించిన గణాంకాల మేరకు మాంసకృత్తులు ఎక్కువగా ఉండే మాంసం, చేపలు, పాలు తదితరాల ధరలు జులై మాసంలో భారీగా దిగివచ్చాయి.
మీ స్నేహితులకు రికమెండ్ చెయ్యండి